આ બંને મહિલાઓએ નામ ન આપવાની શરતે તેમની આ વિગતો જણાવી છે. એક ઊભરતી સિંગરે જણાવ્યું હતું કે, તે 1990માં મહેબૂબ સ્ટૂડિયોઝમાં આ કમ્પોઝરને મળી હતી. આ સિંગરને અયોગ્ય સ્પર્શ કર્યા બાદ મલિકે માફી માગી હતી, પરંતુ એના થોડા સમય બાદ તેઓ મળ્યા હતા ત્યારે તેનું બિહેવિયર વધુ ખરાબ હતું. આ સિંગરે મલિકના ઘરે એક મીટિંગ દરમિયાન તેના ખરાબ બિહેવિયર વિશે વિગતો આપી હતી. તેણે કહ્યું હતું કે, ‘તે સોફા પર મારી બાજુમાં બેઠો હતો. મેં અનુભવ્યું હતું કે, હું ફસાઈ ગઈ છું. કેમ કે, તેનો પરિવાર ઘરે નહોતો. એ પછી તેણે મારું સ્કર્ટ ઊંચું કર્યું અને તેનું પેન્ટ ઉતાર્યું હતું. મને તેને ધક્કો મારીને દરવાજામાંથી ભાગી જવાનો વિચાર આવ્યો હતો, પરંતુ તે મારા કરતાં ખૂબ મજબૂત હતો. લકીલી, એ જ સમયે ડોરબેલ વાગી હતી.